CELEX: 52004PC0329
Language: fi
Date: 2004-04-30
Title: Ehdotus neuvoston päätös neuvoston päätöksen 2004/246/EY muuttamisesta Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisen vuoksi

Tärkeä oikeudellinen huomautus

|

52004PC0329

Ehdotus Neuvoston Päätös neuvoston päätöksen 2004/246/EY muuttamisesta Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisen vuoksi  /* KOM/2004/0329 lopull. */  

Ehdotus NEUVOSTON PÄÄTÖS neuvoston päätöksen 2004/246/EY muuttamisesta Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisen vuoksi(komission esittämä)PERUSTELUTNeuvosto teki 2. maaliskuuta 2004 päätöksen jäsenvaltioiden valtuuttamisesta allekirjoittamaan tai ratifioimaan yhteisön etujen mukaisesti öljyn aiheuttamien pilaantumisvahinkojen kansainvälisen korvausrahaston perustamisesta vuonna 1992 tehtyyn kansainväliseen yleissopimukseen liittyvä vuoden 2003 pöytäkirja tai liittymään siihen, sekä Itävallan ja Luxemburgin valtuuttamisesta liittymään yhteisön etujen mukaisesti viiteasiakirjoihin.Tähän päätökseen, jota ei sovelleta Tanskaan, sisältyy kaksi pääsäännöstä.- Ensimmäisen pääsäännöksen tarkoituksena on- valtuuttaa jäsenvaltiot, jotka ovat viiteasiakirjojen (vuoden 1992 yleissopimus siviilioikeudellisesta korvausvastuusta ja vuoden 1992 yleissopimus rahaston perustamisesta) sopimuspuolia - toisin sanoen kaikki jäsenvaltiot Luxemburgia ja Itävaltaa lukuun ottamatta - allekirjoittamaan tai ratifioimaan vuoden 2003 pöytäkirja tai liittymään siihen,- valtuuttaa Luxemburg ja Itävalta, jotka eivät ole viiteasiakirjojen sopimuspuolia, liittymään viiteasiakirjoihin ja vuoden 2003 pöytäkirjaan.- Toisen pääsäännöksen tarkoituksena on- kehottaa jäsenvaltioita - Luxemburgia ja Itävaltaa lukuun ottamatta - ilmaisemaan suostumuksensa tulla kyseisen pöytäkirjan sitomiksi ennen 30. kesäkuuta 2004,- valtuuttaa Luxemburg ja Itävalta ilmaisemaan suostumuksensa tulla viiteasiakirjojen ja vuoden 2003 pöytäkirjan sitomiksi ennen 31. joulukuuta 2005.Päätös on osoitettu kaikille jäsenvaltioille EY:n perustamissopimuksen IV osaston tarkoituksessa.Vuoden 2003 liittymisasiakirjan 53 artiklan mukaan tätä päätöstä sovelletaan uusiin jäsenvaltioihin liittymisestä alkaen.Tämän päätöksen perusteella valtuutetaan uudet jäsenvaltiot, jotka ovat viiteasiakirjojen sopimuspuolia, allekirjoittamaan tai ratifioimaan vuoden 2003 pöytäkirja tai liittymään siihen. Tämän päätöksen perusteella uusia jäsenvaltioita kehotetaan myös ilmaisemaan suostumuksensa tulla mainitun pöytäkirjan sitomiksi ennen kesäkuun 2004 loppua.Tilanne on erilainen niiden uusien jäsenvaltioiden osalta, jotka eivät ole viiteasiakirjojen sopimuspuolia. Nämä maat ovat Tsekki, Viro, Unkari ja Slovakia.Neuvoston 2. maaliskuuta 2004 tekemässä päätöksessä viitataan erityisesti ainoastaan Luxemburgiin ja Itävaltaan eikä teoriassa mihin tahansa jäsenvaltioon, joka ei ole viiteasiakirjojen sopimuspuoli.Näin ollen 2. maaliskuuta 2004 tehtyä päätöstä on mukautettava vuoden 2003 liittymisasiakirjan tarkoituksessa.Mukautuksen tarkoituksena on toisaalta valtuuttaa Tsekki, Viro, Unkari ja Slovakia liittymään viiteasiakirjoihin ja vuoden 2003 pöytäkirjaan ja toisaalta kehottaa kyseisiä uusia jäsenvaltioita ilmaisemaan suostumuksensa tulla mainittujen viiteasiakirjojen ja pöytäkirjan sitomiksi ennen joulukuun 2005 loppua.Mukautuksessa 2. maaliskuuta 2004 tehdyn päätöksen tekstiä muutetaan siten, että kaikkiin nykyisiin Itävaltaa ja Luxemburgia koskeviin viittauksiin lisätään viittaus Tsekkiin, Viroon, Unkariin ja Slovakiaan.Tällaisesta mukautuksesta ei säädetty vuoden 2003 liittymisasiakirjassa eikä sen liitteissä. Kyseessä on tekninen mukautus, joka voidaan toteuttaa liittymisasiakirjan 57 artiklassa tarkoitetun menettelyn mukaisesti.Ehdotus NEUVOSTON PÄÄTÖS neuvoston päätöksen 2004/246/EY muuttamisesta Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisen vuoksiEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopimuksen,ottaa huomioon Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisasiakirjan ja erityisesti sen 57 artiklan 1 kohdan,ottaa huomioon komission ehdotuksen [1],[1]  EUVL C [...], [...], s. [...].sekä katsoo seuraavaa:(1) Tiettyjen säädösten, joiden voimassaolo jatkuu yli 1 päivän toukokuuta 2004 ja joita on liittymisen johdosta mukautettava, osalta tarvittavista mukautuksista ei määrätä vuoden 2003 liittymisasiakirjassa tai niistä määrätään, mutta niihin on tehtävä lisämukautuksia. Kaikki nämä mukautukset on tehtävä ennen liittymistä, jotta ne voisivat tulla voimaan liittymisestä alkaen.(2) Liittymisasiakirjan 57 artiklan 2 kohdan mukaan neuvosto hyväksyy tällaiset mukautukset tapauksissa, joissa se yksin tai yhdessä Euroopan parlamentin kanssa on antanut alkuperäisen säädöksen.(3) Jäsenvaltiot valtuutetaan neuvoston päätöksen 2004/246/EY [2] perusteella allekirjoittamaan tai ratifioimaan yhteisön etujen mukaisesti öljyn aiheuttamien pilaantumisvahinkojen kansainvälisen korvausrahaston perustamisesta vuonna 1992 tehtyyn kansainväliseen yleissopimukseen liittyvä vuoden 2003 pöytäkirja tai liittymään siihen, ja samalla Itävalta ja Luxemburg valtuutetaan liittymään yhteisön etujen mukaisesti viiteasiakirjoihin.[2]  EUVL L 78, 16.3.2004, s. 1.(4) Vuoden 2003 liittymisasiakirjan 53 artiklan mukaan päätöstä 2004/246/EY sovelletaan uusiin jäsenvaltioihin liittymisestä alkaen. Niiden uusien jäsenvaltioiden osalta, jotka eivät ole viiteasiakirjojen sopimuspuolia, toisin sanoen Tsekki, Viro, Unkari ja Slovakia, tarvitaan kuitenkin neuvoston erityisvaltuutus, jonka perusteella kyseiset valtiot voivat liittyä viiteasiakirjoihin ja vuoden 2003 pöytäkirjaan. Neuvosto kehottaa näitä valtioita myös ilmaisemaan suostumuksensa tulla mainittujen viiteasiakirjojen ja mainitun pöytäkirjan sitomiksi ennen joulukuun 2005 loppua.(5) Päätös 2004/246/EY olisi muutettava vastaavasti.(6) Euroopan unionista tehtyyn sopimukseen ja Euroopan yhteisön perustamissopimukseen liitetyn Tanskan asemaa koskevan pöytäkirjan 1 ja 2 artiklan mukaisesti Tanska ei osallistu tämän päätöksen antamiseen eikä se siten sido Tanskaa eikä sitä sovelleta Tanskaan,ON TEHNYT TÄMÄN PÄÄTÖKSEN:1 artiklaMuutetaan päätös 2004/246/EY seuraavasti:(1) Korvataan 1 artiklan 2 kohta seuraavasti: "2. Lisäksi Tsekki, Viro, Luxemburg, Unkari, Itävalta ja Slovakia valtuutetaan liittymään viiteasiakirjoihin."(2) Muutetaan 2 artikla seuraavasti:(a)  Korvataan 1 kohta seuraavasti: "1. Jäsenvaltioiden on toteutettava tarvittavat toimenpiteet ilmaistakseen suostumuksensa tulla lisärahastopöytäkirjan sitomiksi 19 artiklan 2 kohdan mukaisesti kohtuullisessa ajassa, mahdollisuuksien mukaan ennen 30 päivää kesäkuuta 2004, lukuun ottamatta Tsekkiä, Viroa, Luxemburgia, Unkaria, Itävaltaa ja Slovakiaa, jotka ilmaisevat suostumuksensa tulla pöytäkirjan sitomiksi tämän artiklan 3 kohdassa tarkoitettujen ehtojen mukaisesti."(b) Korvataan 3 kohta seuraavasti: "3. Tsekin, Viron, Luxemburgin, Unkarin, Itävallan ja Slovakian on toteutettava tarvittavat toimenpiteet ilmaistakseen suostumuksensa tulla viiteasiakirjojen ja lisärahastopöytäkirjan sitomiksi mahdollisuuksien mukaan ennen 31 päivää joulukuuta 2005."2 artiklaTämä päätös tulee voimaan Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopimuksen voimaantulopäivänä.3 artiklaTämä päätös on osoitettu jäsenvaltioille Euroopan yhteisön perustamissopimuksen mukaisesti.Tehty BrysselissäNeuvoston puolestaPuheenjohtaja